turjo4nis/wikipedia-bn-dump-20250701 huggingface dataset:
'জাম-দ্পাল-রোল-বা'ই-ব্লো-গ্রোস

'জাম-দ্পাল-রোল-বা'ই-ব্লো-গ্রোস () (১৮৮৮-১৯৩৬) দ্গে-লুগ্স ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।

প্রথম জীবন 
'জাম-দ্পাল-রোল-বা'ই-ব্লো-গ্রোস ১৮৮৮ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। তার দুই বছর বয়সে তার মাতা স্প্রে'উ-নাগ-গ্জা' () এবং সাত বছর বয়সে তার পিতা তান্ত্রিক সাধক 'খ্যাম-রু-স্কু-ছেন () মারা যান। আট বছর বয়সে ব্সোদ-নাম্স-র্গ্যা-ম্ত্শো () নামক এক বৌদ্ধ সন্ন্যাসীর নিকট তিনি শ্রমণেরর শপথ গ্রহণ করেন। তিন বছর পরে তিনি স্কু-'বুম-ব্যাম্স-পা-গ্লিং () বৌদ্ধবিহারে যোগ দিয়ে হার-ছেন-য়ে-শেস-র্গ্যা-ম্ত্শো () নামক বৌদ্ধ পণ্ডিতের নিকট শিক্ষালাভ করেন। এই বিহারে তিনি দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী লামার নিকট লাম-রিম এবং দ্পা'-রি-বা-ব্লো-ব্জাং-রাব-গ্সাল () নামক ভিক্ষুর নিকট অভিসময়ালঙ্কারের স্ফূটার্থ টীকা সম্বন্ধে শিক্ষালাভ করেন। আ-লাগস-ঙ্গাগ-দ্বাং-ফুন-ত্শোগ্স () নামক লামা তাকে ভিক্ষুর শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষাদান করেন। পঁচিশ বছর বয়সে তিনি লাসা শহরের দিকে যাত্রার পথে ব্রাগ-দ্কার-ব্লো-ব্জাং-দ্পাল-ল্দান-ব্স্তান-'দ্জিন-স্ন্যান-গ্রাগ্স () নামক লামার নিকট তিনি লাম-রিম ও ব্লো-স্ব্যোং সংক্রান্ত ত্সোং-খা-পা-ব্লো-ব্জাং-গ্রাগ্স-পার () সূত্র এবং খাম্স অঞ্চলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক লামার নিকট গুহ্যগর্ভতন্ত্র সম্বন্ধে শিক্ষালাভ করেন। এই সময় খ্রা-দ্গে-স্লোং-ত্শুল-খ্রিম্স-দার-র্গ্যাস () নামক বৌদ্ধ সাধিকা তাকে দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () নামক লামার পুনর্জন্ম রূপে চিহ্নিত করেন।

পরবর্তী জীবন 
১৯১৯ খ্রিষ্টাব্দে তিনি দ্বাং-ছেন-ম্দো-স্দে () নামক এক স্থানীয় শাসকের পৃষ্ঠপোষকতায় ম্গো-লোগ () অঞ্চলের দার-লাগ () নামক স্থানে দ্পাল-স্ন্যান-মো-রি-র্নাম-র্গ্যাল () নামক বৌদ্ধবিহার স্থাপন করেন। এই সময় তিব্বতী ও চীনা সৈন্যদের একটি লড়াইয়ের মাঝে পড়ে তিনি গুরুতর আহত হন, কিন্তু তার আক্রমণকারীরা তাকে হত্যা না করে ছেড়ে দেন। পরবর্তীকালে তিনি আ-জা-র্দো-র্জে-সেং-গে () নামক স্দে-দ্গে রাজ্যের শাসকের পৃষ্ঠপোষকতায় ত্সোং-খা-পা-ব্লো-ব্জাং-গ্রাগ্স-পার রচনা ছাপার দায়িত্ব নেন।
'জাম-দ্পাল-রোল-বা'ই-ব্লো-গ্রোস অতিযোগ তত্ত্বের ওপর তেরোটি অধ্যায় বিশিষ্ট 'জাম-দ্পাল-র্দ্জোগ্স-পা-ছেন-পো-থুগ্স-রিগ () নামক একটি গ্রন্থ রচনা করেন। এছাড়া তিনি ন্যি-'ওদ-স্নাং-বা () নামক একটি টীকাভাষ্য রচনা করেন।

তথ্যসূত্র

আরো পড়ুন 
 Sullivan, Brenton. 2007. "Venerable Fazun and His Influence on Life and Education at the Sino-Tibetan Buddhist Institute." M.A. Thesis. University of Kansas.
 Tuttle, Gray. 2005. Tibetan Buddhists in the Making of Modern China. New York: Columbia University Press.

১৮৮৮-এ জন্ম
১৯৩৬-এ মৃত্যু
গেলুগ
এমা রবার্টস

এমা রবার্টস (; জন্ম: ফেব্রুয়ারি ১০, ১৯৯১) একজন আমেরিকান অভিনেত্রী, মডেল এবং গায়িকা। ব্লো নামক চলচ্চিত্রে কিছু ছোট ভূমিকার পর নিক্লেডিওন টিভি চ্যানেলে আনফেবুলাস (Unfabulous) নামক একটি টেলিভিশন সিরিজে এডি সিঙ্গেরের চরিত্রে অভিনয় করে খ্যাতি অর্জন করেন, এই চরিত্রের জন্য তিনি টিন চয়েস এ্যাওয়ার্ড এবং সিক্স ইয়ং আর্টিস্ট এ্যাওয়ার্ডের জন্য জন্য মনোনীত হয়েছিলেন।

অ্যানফেবুলুস শেষ হওয়ার পরে এমা রবার্টস চলচ্চিত্রে অভিনয় শুরু করেছেন। ২০০৬ সালে আকুয়ামারিন চলচ্চিত্রে অভিনয় করেছেন, ২০০৭ সালে ন্যান্সি ড্রিউ এবং ওয়াল্ড চাইল্ড চলচ্চিত্রে মূল চরিত্রে অভিনয় করেছেন। ২০০৯ সালে রবার্টসকে লাইমলাইফ নামক একটি নাটকে দেখা গিয়েছে এবং পরে বিভিন্ন ধরেনর চলচ্চিত্রেও দেখে গিয়েছে। ২০১০ সালে ভ্যলেন্টাইন্স ডে চলচ্চিত্রে জুলিয়া রবার্টসের সাথে অভিনয় করেছেন এবং বেশ কিছু ছবিতে মূল চরিত্রে দেখা গিয়েছে, যেমন ক্রাইম থ্রিল্লার ৪.৩.২.১ (২০১০), দ্যা হরর সক্রিম ৪ (২০১১), উই আর দ্যা মিলারস (২০১৩) এবং দ্যা ড্রামা পালো অল্টো (২০১৩)।

প্রাথমিক জীবন 

রবার্টস নিউ ইয়র্কের রাইনবেক শহরে জন্মগ্রহণ করেছেন। রবার্টসের বাবার নাম এরিক রবার্টস এবং মায়ের নাম কেলী কানিংহাম। রবার্টসের সৎ বাবা-মার নাম এলিজা রবার্টস এবং নিকেলস। রবার্টস অভিনেত্রী জুলিয়া রবার্টস এবং লিসা রবার্টস গিলানের ভাগ্নি। রবার্টসের সৎ বোনের নাম গ্রেস। শৈশবকালে রবার্টস তার খালা জুলিয়া রবার্টস চলচ্চিত্রের সেঁটে সময় কাটাতেন। সেই অনুভূতিই এমার চলচ্চিত্রে আসার অনুপ্রেরণা জাগায়।

ব্যক্তিগত জীবন 
২০০৯ সালের ফেব্রুয়ারিতে এমা নেউট্রজেনার ব্র্যান্ড দূত হন এবং তাকে কোম্পানির বিজ্ঞাপনের জন্য সংবাদপত্র এবং টেলিভিশনে দেখা গিয়েছে। রবার্টসকে জুন ২০০৭, সেপ্টেম্বর ২০০৮, ডিসেম্বর ২০০৯ এবং ফেব্রুয়ারি ২০০৯ শালে টিন ভোগ এর শ্রেষ্ঠ পরিহিত তালিকায় একাধিক বার দেখা গিয়েছে। ২০১১ সালে রবার্টস সারাহ লরেন্স কলেজে পড়াশুনা শুরু করে, কিন্তু ২০১২ সালে তিনি পড়াশুনা থামিয়ে কাজের উপর বেশি মনযোগী হন।

চলচ্চিত্র তালিকা

চলচ্চিত্র

টেলিভিশন

ডিস্কতালিকা

সাউন্ডট্র্যাক অ্যালবাম

একক

অনন্য আগমন

মিউসিক ভিডিও

অ্যাওয়ার্ডস এবং মনোনয়ন

তথ্যসূত্র 

১৯৯১-এ জন্ম
মার্কিন মডেল
মার্কিন সঙ্গীতশিল্পী
জীবিত ব্যক্তি
২১শ শতাব্দীর মার্কিন অভিনেত্রী
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন পপ গায়িকা
মার্কিন পপ সঙ্গীতশিল্পী
মার্কিন চলচ্চিত্র অভিনেত্রী
কলাম্বিয়া রেকর্ডসের শিল্পী
মার্কিন শিশু অভিনেত্রী
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
ওয়েলশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
মার্কিন শিশু সঙ্গীতশিল্পী
শিশু পপ সঙ্গীতজ্ঞ
নিউ ইয়র্কের অভিনেত্রী
মার্কিন টেলিভিশন অভিনেত্রী
বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগার

মহান মুক্তিযুদ্ধে বীর শ্রেষ্ঠ মুন্সী আবদুর রউফ এর অসাধারণ নৈপূন্য ও আত্মত্যাগের স্মৃতি রক্ষার্থে ২০০৮ সালে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি  স্থাপিত হয়।

অবস্থান
ফরিদপুর জেলার মধুখালী উপজেলার কামারখালী ইউনিয়নের সালামাতপুর গ্রামে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি  অবস্থিত  
।

ইতিহাস
২০০৬-০৭ অর্থবছরে ফরিদপুর জেলা পরিষদের উদ্যোগে ও তত্ত্বাবধানে এক একর জায়গার ওপর তিন হাজার ৫৩৫ বর্গফুট আয়তনবিশিষ্ট এই জাদুঘরটি প্রায় ৬২ লাখ টাকা ব্যয়ে নির্মিত হয়। জাদুঘরটি উদ্বোধন করা হয় ২০০৮ সালের ২৮ মে।

বিবরণ
জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়,বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই।জাদুঘরে রউফের ব্যবহৃত দ্রব্যসামগ্রী রয়েছে।

কর্মকর্তা-কর্মচারী
এই জাদুঘরে গ্রন্থাগারিক হিসেবে দায়িত্বে আছেন মুন্সী সাইদুর রহমান এবং খণ্ডকালীন ঝাড়ুদার হিসেবে রয়েছেন মিল্টন কুমার বিশ্বাস। এই দুজনই সর্বমোট জনবল।

যাতায়াত
ঢাকার গাবতলী থেকে কামারখালীর দূরত্ব ১৫০ কিলোমিটার। ঢাকা থেকে খুলনা রুটে চলাচলকারী যেকোনো পরিবহনের চেয়ারকোচে ভাড়া 600 টাকা এবং সাধারণ ভাড়া 400 টাকা। কামারখালী বাসস্ট্যান্ড থেকে রিকশাভ্যানে জাদুঘর পর্যন্ত ভাড়া জনপ্রতি 40 টাকা।

তথ্যসূত্র

ঢাকা বিভাগের জাদুঘর
বাংলাদেশের স্মৃতি জাদুঘর
বাংলাদেশের স্বাধীনতা যুদ্ধের ফলাফল
২০০৮-এ বাংলাদেশে প্রতিষ্ঠিত
মধুখালী উপজেলা
পরিবেশ রসায়ন

পরিবেশ রসায়ন একটি বিজ্ঞান যা প্রকৃতিতে বিদ্যমান রাসায়নিক ও জৈব-রাসায়নিক ক্রিয়াসমূহের বিষয়ে কারণ, ফলাফল ইত্যাদি অনুসন্ধান করে। বায়ু, মাটি এবং জলীয় পরিবেশে বিদ্যমান রাসায়নিক পদার্থ ও বস্তুসমূহের ক্রিয়া-প্রতিক্রিয়া, বিক্রিয়া, পরিবহন, প্রভাব এবং এসবের উপর মানুষ ও জৈবিক বস্তুর প্রভাব পরিবেশ রসায়নের অন্তর্গত। পরিবেশ রসায়নে জলীয় রসায়ন, মাটি বিজ্ঞান এবং ভূ-মন্ডলীয় রসায়নের বিষয়বস্তু জড়িত, এছাড়া পরিবেশ রসায়ন ব্যাপকভাবে বিশ্লেষণাত্মক রসায়নের উপর নির্ভরশীল।

পরিবেশে সংঘটিত বিভিন্ন রাসায়নিক বিক্রিয়াসমূহ এবং এগুলোড় উপরে মানুষের ক্রিয়ার প্রভাব পরিবেশ রসায়নের অন্তর্ভুক্ত। এধরনের স্থানীয় ক্রিয়ার প্রভাব কিংবা বায়ুতে ক্ষতিকর রাসায়নিক পদার্থের উপস্থিতি এবং এর ফলে ভূ-মন্ডলের তথা ওজোন স্তরের নিঃশেষকরণ প্রক্রিয়ার মত বৈশ্বিক ঘটনার প্রভাবও পরিবেশ রসায়নের গবেষণার বিষয়। পরিবেশ রসায়নের লক্ষ্য এসব রাসায়নিক ক্রিয়াসমূহের ব্যাপারে ধারণা প্রদান করা যাতে মানুষের ক্রিয়াকলাপ সঠিকভাবে মূল্যায়ন করা সম্ভব হয়।

পরিবেশ রসায়ন প্রথমেই স্বাধীন অবস্থায় প্রকৃতির ক্রিয়াসমূহ পর্যবেক্ষণ করে; প্রকৃতিতে কোন রাসায়নিক পদার্থ কী পরিমাণে কোন নির্দিষ্ট বিক্রিয়ায় অংশগ্রহণ করে এবং তার প্রভাব কী। এসবের উপর ভিত্তি করে জানা সম্ভব যে প্রকৃতিতে মানুষের নিঃসরণ করা রাসায়নিক পদার্থের ক্রিয়ার প্রভাব কী পরিমাণ। পরিবেশ রসায়নে রসায়নসহ পরিবেশ বিজ্ঞানের বিভিন্ন বিষয় অধ্যয়ন করা হয়। রসায়নের বিভিন্ন বিষয়ের মধ্যে উল্লেখযোগ্য হল রাসায়নিক বিক্রিয়া, সমীকরণ, ঘনমাত্রা, রাসায়নিক একক, রাসায়নিক বিশ্লেষণ ও সংশ্লেষণ।

প্রয়োগ
পরিবেশ রসায়ন সম্পর্কিত বিভিন্ন বিষয় পরিবেশ সংস্থাসমূহ ব্যবহার করে। পরিবেশ রক্ষা সংস্থা এবং পরিবেশের উন্নয়নকামী সংস্থাগুলো পরিবেশ রসায়নের জ্ঞান তাদের কার্যক্রমে ব্যবহার করে। এসবের মধ্যে রয়েছেঃ
 ধাতু দ্বারা ভূমির দূষণ। বিভিন্ন শিল্প-কারখানা থেকে নির্গত এবং বর্জ্য পদার্থ হিসেবে বের হওয়া ধাতু এসব ক্ষতির কারণ হতে পারে। 
 কৃষিজমি থেকে মাটির পুষ্টি-গুণাবলি নিঃসৃত হয়ে পানিতে মিশে যাওয়া, ফলে আবাদের জন্য মাটির যথেষ্ট গুণাগুণ না থাকা। 
 শহর ও নগরের বিভিন্ন উপরিপৃষ্ঠ যেমন- পার্কিং স্থান, রাস্তা, ছাদ ইত্যাদি থেকে ঝড়-বৃষ্টির পানি নেমে মাটিতে মিশে যায়। এই পানিতে দূষিত পদার্থ থাকতে পারে। এধরনের দূষণকারী পদার্থের মধ্যে গ্যাসোলিন, মোট্রগাড়ির ব্যবহৃত তেল, ধাতু এবং অন্যান্য হাইড্রোকার্বনজাতীয় পদার্থ থাকতে পারে। 
 জৈব-ধাতব পদার্থসমূহ।

তথ্যসূত্র

আরো পড়ুন

Stanley E Manahan. Environmental Chemistry. CRC Press. 2004. .
Julian E Andrews, Peter Brimblecombe, Tim Jickells, Peter Liss, Brian Reid. An Introduction to Environmental Chemistry. Blackwell Publishing. 2004. .
Rene P Schwarzenbach, Philip M Gschwend, Dieter M Imboden. Environmental Organic Chemistry, Second edition. Wiley-Interscience, Hoboken, New Jersey, 2003. .

NCERT XI text book.[ unit 14]

বহিঃসংযোগ
পরিবেশ রসায়ন সম্পর্কিত বিভিন্ন ওয়েবসাইটের তালিকা 
্পরিবেশ ও বিশ্লেষনী রসায়ন বিষয়ক জার্নাল

রসায়ন
পরিবেশ রসায়ন
প্রাণরসায়ন
পানি দূষণ
গোলিয়াথ ব্যাঙ

গোলিয়াথ ব্যাঙ, () (বৈজ্ঞানিক নাম: Conraua goliath) হচ্ছে পৃথিবীর বিদ্যমান সবচেয়ে বড় ব্যাঙের প্রজাতি। প্রায় ১২.৬ ইঞ্চি পর্যন্ত লম্বা হয়ে থাকে এটি। আর ওজনও হতে পারে ৩.২৫ কিলোগ্রাম পর্যন্ত। এই ব্যাঙগুলি প্রায় ১৫ বছর বেঁচে থাকে। সাধারণত পশ্চিম আফ্রিকার ক্যামেরুন,গ্যাবন ও গিনির মধ্যে দিয়ে প্রবাহিত বেনিতো নদীর পাড়েই এই প্রজাতির ব্যাঙটির বসবাস বেশি দেখা যায়।

চিত্রশালা

তথ্যসূত্র

বহিঃসংযোগ

মাধ্যম
Photos of goliath frogs with people at Queensland Frog Society
Conraua golaith at CalPhotos

আফ্রিকার প্রাণিকুল
ক্যামেরনের উভচর
গিনির উভচর
নিরক্ষীয় গিনির উভচর
ব্যাঙের প্রজাতি
ফ্রন্ট-এন্ড প্রসেসর

ফ্রন্ট এন্ড প্রসেসর (এফইপি) (ইংরেজি:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারণ ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারণত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরণ ও গ্রহণ, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরণ হতে পারে আইবিএম ৩৭০৫ যোগাযোগ নিয়ন্ত্রণকারী এবং বারোগস (Burroughs) তথ্য যোগাযোগের প্রসেসর।

কখনো কখনো এফইপি কেউ কেউ যোগাযোগ নিয়ন্ত্রণকারী হিসেবে অবিহিত করেন। প্রথম দিকের যোগাযোগ নিয়ন্ত্রণকারীগুলো যেমন আইবিএম ২৭০x সিরিজগুলো ছিল তার দিয়ে বানানো কিন্তু পরেরগুলো ছিল প্রোগ্রাম করা যায় এমন ডিভাইস।

এটি asymmetric multi processor systems ব্যবহার হয়ে থাকে। এটি একটি প্রসেসিং যন্ত্রাংশ (সাধারণত একটি কম্পিউটার) যা ইনপুট উৎসের কাছাকাছি থাকে মূল প্রসেসরের থেকে। এটি যে কাজগুলো করে তা হল রেডিওর মাধ্যমে উপাত্ত প্রেরণ ও পরিমাপের নিয়ন্ত্রণ, তথ্য সংগ্রহ,  প্রসেস হয়নি এমন সেন্সর তথ্যগুলোকে হ্রাস করা, কিবোর্ড ইনপুটের বিশ্লেষণ ইত্যাদি

ইন্টারনেট প্রটোকলের যুগে এফইপি যোগাযোগ 
এফইপি ভোক্তাদের এপ্লিকেশনগুলো এবং নেটওয়ার্কগুলোর হোস্ট কম্পিউটারের এপ্লিকেশনের সাথে সংযোগ স্থাপনের জন্য কাজ করে। বর্তমানের ইন্টারনেট এবং এর প্রটোকল যা বিশ্বব্যাপি সমাদৃত, কারণে ধরা হয় যে এফইপি'র কোন প্রয়োজনীয়তা নেই। এটা সত্য হতে পারে যেখানে এটি শুধু মাত্র সরল সংযোগের ক্ষেত্রে (যদি ধরা হয় আইপি ঠিকানা কখনো পরিবর্তন হয় না)। কিন্তু এটি অন্য কিছু গুরুপূর্ন কাজও করে, যা লেনদেন এপ্লিকেশনে, বার্তা এবং লেনদেন সুইচিং, মাল্টিপ্লেক্সিং, লেনদেনের নিরাপত্তা, সেবার মানের নিশ্চয়তা প্রদানকারী এবং এন্ড-টু-এন্ড লেনদেন ব্যবস্থাপনায় ও রিপোর্টিংয়ের সাথে ঘনিষ্ঠভাবে জড়িত। এইসব কার্যপ্রনালী গুরুত্বপূর্ণ যেসব ক্ষেত্রে তা হল ব্যাংকিং, সরকারি খাতে, বিক্রয় পয়েন্টে, নিরাপত্তায় এবং স্বাস্থ্য সচেতনতা এপ্লিকেশনে। এই সকল ক্ষেত্রে এটির গুরুত্ব আগের চেয়েও বেড়েছে।

যদিও আইবিএম তাদের ৩৭৪৫/৩৭৪৬ যোগাযোগ এফইপি প্রসেসরগুলো তুলে নিয়েছে বাজারজাতকরন থেকে ২০০৩ সালে তবুও তারা ২০০০০ মত এফইপি প্রসেসর দেখাশোনা করা থেকে বিরত হয়নি। আইবিএম এর সাথে মাইক্রোকোড বৃদ্ধির সক্ষমতা প্রদান সংবলিত বৈশিষ্ট্য দিচ্ছে। সারা বিশ্বে ছোট ছোট প্রতিষ্ঠানগুলো আইবিএমের শূন্যতা পূরনে এগিয়ে আসছে।

তথ্যসূত্র

বহিঃসংযোগ
Front End Processors for Substations

গ্রথিত ব্যবস্থা
মেইনফ্রেম কম্পিউটার
অ্যাক্সেস সময়

এক্সেস টাইম হল একটি বৈদ্যুতিক সিস্টেমে রিকোয়েস্ট পাঠানো এবং রিকোয়েস্ট সমাপ্ত হওয়ার মধ্যকার সময়। আরো সহজে বলতে গেলে একটি সিস্টেমে যদি ডেটা চাওয়া হয় এবং সেই ডেটা পেতে যতটুকু সময় লাগে তাকে এক্সেস টাইম বলে।

একটি দূরযোগাযোগ ব্যবস্থায়, এক্সেস টাইম বলতে এক্সেস করতে যে প্রচেষ্টা করা হয় এবং তা যখন সফল হয় তাকে বুঝায়। কম্পিউটারের ক্ষেত্রে, এটা হল ডেটা পাওয়ার জন্য চাওয়া বা স্টোর করা এবং তা কত সময়ে সমাপ্ত হল বা স্টোর করতে শুরু করল সেই সময়কে বুঝায়।

কম্পিউটিং
জীবন মেন্ডিস

বালাপুবাদুগে মানুকুলাসুরিয়া অমিত জীবন মেন্ডিস (; জন্ম: ১৫ জানুয়ারি, ১৯৮৩) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য জীবন মেন্ডিস বামহাতি ব্যাটসম্যান হিসেবে খেলছেন। শ্রীলঙ্কার অনূর্ধ্ব-১৯ ক্রিকেট দলে অধিনায়কত্ব করেন।

খেলোয়াড়ী জীবন 
২০০০-০১ মৌসুমে তার অভিষেক ঘটে। পরের মৌসুমেই তিনি অনূর্ধ্ব-১৯ ক্রিকেট দলকে নেতৃত্ব দেন। ২০০৫ সালে শ্রীলঙ্কা এ-দলে প্রতিনিধিত্ব করেন। বাংলাদেশের জাতীয় ক্রিকেট লীগে ঢাকা ডিনামাইটস দলেও টুয়েন্টি২০ ক্রিকেট খেলেছেন তিনি।

১ জুন, ২০১০ তারিখে জিম্বাবুয়েতে অনুষ্ঠিত ত্রি-দেশীয় সিরিজের তৃতীয় খেলায় তার অভিষেক হয়। খেলায় তিনি ব্যাটিং করার সুযোগ না পেলেও বল হাতে ৪ ওভার বোলিং করে ১২ রান দিয়ে ২ উইকেট লাভ করেন। অবশেষে নিজস্ব দ্বিতীয় খেলায় ব্যাটিং করে ৩৫ বলে ৩৫ রান সংগ্রহ করেন।

টুয়েন্টি২০ বিশ্বকাপ 
শ্রীলঙ্কার হাম্বানতোতায় অনুষ্ঠিত ২০১২ সালে টুয়েন্টি২০ বিশ্বকাপে জিম্বাবুয়ের বিপক্ষে দারুণ খেলেন তিনি। দলের সংগ্রহ ১১.৩ ওভারে ৮২/৩ উইকেট হলে, তিনি ৩০ বলে অপরাজিত ৪৩* রান করেন। তার ইনিংসে ৪ বাউন্ডারি ও ১ ছক্কার মার ছিল। কুমার সাঙ্গাকারা’র জুটি গড়ে ৪৯ বলে ৯৪ রান তোলেন। তার অসামান্য নৈপুণ্যে দল জয়ের বন্দরে পৌঁছে যায় ১৮২/৪। এরপূর্বে বোলিংয়ে নেমে ৪ ওভারে ২৪ রানে তিন উইকেট পান।

তথ্যসূত্র

আরও দেখুন 
 রঙ্গনা হেরাথ
 শ্রীলঙ্কা জাতীয় ক্রিকেট দল
 ২০১৫ ভারত ক্রিকেট দলের শ্রীলঙ্কা সফর

বহিঃসংযোগ 
Cricinfo Profile

শ্রীলঙ্কান ক্রিকেটার
১৯৮৩-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
সিংহলিজ স্পোর্টস ক্লাবের ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
রুহুনার ক্রিকেটার
কন্দুরাতার ক্রিকেটার
শ্রীলঙ্কা স্কুলস একাদশের ক্রিকেটার
ঢাকা বিভাগের ক্রিকেটার
সিডনি সিক্সার্সের ক্রিকেটার
দিল্লি ক্যাপিটালসের ক্রিকেটার
২০১৯ ক্রিকেট বিশ্বকাপের ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
বাসনাহিরা ক্রিকেট ডান্ডির ক্রিকেটার
ক্যান্ডি ক্রুসেডার্সের ক্রিকেটার
জাফনা ডিস্ট্রিক্টের ক্রিকেটার
বার্বাডোস রয়্যালসের ক্রিকেটার
এশিয়ান গেমসে স্বর্ণপদক বিজয়ী শ্রীলঙ্কান
চট্টগ্রাম চ্যালেঞ্জার্সের ক্রিকেটার
২০১৪ এশিয়ান গেমসের পদক বিজয়ী
ডার্বিশায়ারের ক্রিকেটার
কলম্বো থেকে আগত ক্রিকেটার
দ্বীন

দ্বীন (),  একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে। একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে  বোঝানো হয়েছে, যা কুরআন ও হাদিস হতে প্রাপ্ত শিক্ষা, আদর্শ ও নির্দেশাবলি দ্বারা পরিচালিত হবে। ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধু মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে।

শব্দতত্ত্ব

ইসলাম ধর্মে দ্বীন শব্দের ব্যবহার
বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে:

আরও দেখুন
 তাকওয়া

তথ্যসূত্র

বহিঃসংযোগ 
learning deen
দ্বীন সহজ
Definition of Deen

ইসলামি পরিভাষা
আরবি শব্দ ও বাক্যাংশ
আধ্যাত্মিক বিশ্বাস

আধ্যাত্মিক বিশ্বাস হল কোন বস্তু, সত্ত্বা, জীব, দেবতা, ধর্মীয় মূলনীতি এবং দৃঢ়ভাবে সমর্থিত কোন বিষয়ের উপর আস্থা বা বিশ্বাস। এটি এমন বিশ্বাসও হতে পারে যার কোন প্রত্যক্ষ তথ্যসূত্র বা প্রমাণ নেই।

তথ্যসূত্র

বহিঃসংযোগ 

 
 Epistemics of Divine Reality, Studies in Rationalism, Empiricism, and Fideism
 Faith in Judaism chabad.org
 Pew Research Center Reports on Religion
 Faith News & Religion | Times Online Articles and comment about faith issues and religion from The Times 

ধর্মীয় বিশ্বাস
আবেগ
মনোবিজ্ঞান
বিশ্বাস
ধর্মীয় বিশ্বাস ও মতবাদ
লঁকোম

লঁকোম () একটি ফরাসি অভিজাত সুগন্ধি এবং প্রসাধনী সামগ্রী প্রস্তুতকারক। ব্যবসা প্রতিষ্ঠানটি বিশ্বের বিভিন্ন দেশে তাদের তৈরিকৃত সামগ্রী বিক্রয় করে। লনকোম বিখ্যাত ফরাসী প্রসাধনী মার্কা লোরেয়ালের অধীনস্থ একটি শাখা।

ইতিহাস
১৯৩৫ সালে আরমঁ পোতিজঁ ফ্রান্সে লঁকোম প্রতিষ্ঠা করেন। তখন এটি মূলত একটি সুগন্ধি বিক্রেতা প্রতিষ্ঠান ছিল। আরমঁর লক্ষ্য ছিল এমন একটি ফরাসি সুগন্ধি মার্কা তৈরি করা যা বিশ্বব্যাপী ফ্রান্সের পণ্যসামগ্রী বিক্রয় ও বাজারজাত করবে। মার্কার নাম হিসেবে লঁকোমের উৎপত্তি হয় একটি ধ্বংসপ্রাপ্ত প্রাসাদের নাম থেকে। ১৯৩৫ সালে ব্রাসেলসের একটি মেলায় লঁকোম তার প্রথম পাঁচটি সুগন্ধী প্রদর্শন করে। আরমঁ প্রথম ১৯৩৬ সালে ক্রিম, লোশন ইত্যাদি তৈরি করেন তাঁর কোম্পানি থেকে। এরপরে ক্রমান্বয়ে মুখসজ্জা, ত্বকের ক্রিম এবং বিভিন্ন ধরনের প্রসাধনী তৈরি করতে থাকে লঁকোম। ১৯৬৪ সালে লোরেয়াল লঁকোমকে অধিগ্রহণ করে। লঁকোম লোরেয়ালের অভিজাত পণ্য বিভাগের অন্যতম মার্কা। লঁকোম বর্তমানে আন্তর্জাতিকভাবে সফল অন্যতম সুগন্ধী ও প্রসাধনী মার্কা। ২০১০ সালে লঁকোম তার ৭৫ বছরপূর্তি পালন করে।

তথ্যসূত্র

বহিঃসংযোগ
Lancôme online Boutique 

ফরাসি মার্কা
ফ্রান্সের কোম্পানি
ব্যক্তিগত যত্নের মার্কা
লোরেয়াল মার্কা
মুর্তা

মুর্তা বা পাটিবেত বা পাটিপাতা বা মুস্তাক (বৈজ্ঞানিক নাম: Schumannianthus dichotomus) হচ্ছে সেই উদ্ভিদের নাম যা দিয়ে শীতল পাটি তৈরি হয়। শীতল পাটি হচ্ছে বাংলাদেশ এবং পূর্ব ভারতের ঐতিহ্যবাহী বিছানার মাদুর।

বাংলাদেশে জামালগঞ্জ উপজেলাতে , পশ্চিমবঙ্গের কোচবিহার জেলায় শীতল পাটি তৈরি হয় সবচেয়ে বেশি। সুনামগঞ্জ, নোয়াখালী, বরিশাল, কুমিল্লা ইত্যাদি এলাকার পাশাপাশি পশ্চিমবঙ্গের কোচবিহার জেলা ও আসামের কিছু জায়গায় প্রাকৃতিকভাবে এবং চাষের মাধ্যমে মুর্তার ফলন করা হয়।

চিত্রশালা

তথ্যসূত্র

ভারতের উদ্ভিদ
বাংলাদেশের উদ্ভিদ
পশ্চিমবঙ্গের উদ্ভিদ
আসামের উদ্ভিদ
মালয়েশিয়ার উদ্ভিদ
বোর্নিওর উদ্ভিদ
ফিলিপাইনের উদ্ভিদ
ক্রান্তীয় এশিয়ার উদ্ভিদ
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন

গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন () (১১৬৪-১২২৪) তিব্বতী বৌদ্ধধর্মের  ল্হা-পা () নামক একটি ধর্মসম্প্রদায়ের প্রতিষ্ঠাতা ছিলেন।

সংক্ষিপ্ত জীবনী 
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন ১১৬৪ খ্রিষ্টাব্দে মধ্য তিব্বতে জন্মগ্রহণ করেন। তার পিতা গ্ন্যোস-গ্রাগ্স-পা-দ্পাল () মধ্য তিব্বতের অন্যতম ধনী ব্যক্তি ছিলেন। ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () শৈশবে তাকে ভারতীয় মহাসিদ্ধ কাহ্ন পার পুনর্জন্ম রূপে চিহ্নিত করেন। ১১৯০ খ্রিষ্টাব্দে তিনি ভিক্ষুর শপথ গ্রহণ করেন। এরপর তিনি 'ব্রি-গুং ও কৈলাশ পর্বতের নিকট দীর্ঘকাল সাধনায় লিপ্ত থাকেন। কথিত আছে, ১২১৬ খ্রিষ্টাব্দে তিনি র্দো-স্ঙ্গোন-র্দ্জোং () নামক ভুটানের প্রথম দুর্গ নির্মাণ করান। ১২১৯ খ্রিষ্টাব্দে তিনি ল্হা-থেল-রিন-ছেন-গ্লিং () নামক একটি বৌদ্ধবিহার স্থাপন করেন। তিনি ল্হা-পা () নামক একটি ধর্মসম্প্রদায়ের প্রতিষ্ঠা করেন, যা পরবর্তীকালে ভুটানে তাদের প্রভাব বিস্তার করে।

তথ্যসূত্র

আরো পড়ুন
Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House, pp. 168–72.
Roerich, George, trans. 1996. The Blue Annals. 2nd ed. Delhi: Motilal Banarsidas, pp. 373, 601-2, 608.

১১৬৪-এ জন্ম
১২২৪-এ মৃত্যু
ল্হাপা
লো-রাস-পা-দ্বাং-ফ্যুগ-ব্র্ত্সোন-'গ্রুস

লো-রাস-পা-দ্বাং-ফ্যুগ-ব্র্ত্সোন-'গ্রুস () (১১৮৭-১২৫০) তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের স্মাদ-'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ছিলেন।

সংক্ষিপ্ত জীবনী 
লো-রাস-পা-দ্বাং-ফ্যুগ-ব্র্ত্সোন-'গ্রুস ১১৮৭ খ্রিষ্টাব্দে তিব্বতের ঙ্গাম-শোদ () অঞ্চলের গ্চুং-পা-র্দো-রা-স্গাং () নামক স্থানে্র এক সম্ভ্রান্ত কৃষক পরিবারে জন্মগ্রহণ করেন। তার পিতার নাম ছিল র্নাল-'ব্যোর-শেস-রাব () এবং মাতার নাম ছিল মে-ব্জা'-স্ক্যিদ ()। চার বছর বয়সে ঝিগ-পো-ব্দুদ-র্ত্সি () নামক এক বৌদ্ধ ভিক্ষু তার নাম রাখেন লো-ব্দে-বা-স্ক্যোং ()। সাত বছর বয়সে তার পরিবার তার বিবাহের প্রস্তুতি নেওয়া শুরু করলে তিনি অমত জানিয়ে বাড়ি থেকে বারে বারে পালিয়ে বেড়ান। সতেরো বছর বয়সে মধ্য তিব্বতে পালিয়ে গেলে স্বাল-তি-দ্বাং-ফ্যুগ-ত্শুল-খ্রিম্স () নামক এক ভিক্ষু তাকে দীক্ষা দেন। এরপর তিনি গ্ত্সাং-পা-র্গ্যা-রাস-য়ে-শেস-র্দো-র্জে () নামক 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রথম প্রধানের নিকট শিক্ষালাভ করেন। ১২৩৪ খ্রিষ্টাব্দে তিনি দ্বু-রি () বৌদ্ধবিহার স্থাপন করেন পরবর্তীকালে তিনি ভুটানের মোন-বুম-থাং () অঞ্চলে থার-পা-গ্লিং বৌদ্ধবিহার স্থাপন করেন।

তথ্যসূত্র

আরো পড়ুন
Miller, W. Blythe. 2006. “'Brug pa'i lo rgyus zur tsam: An Analysis of a Thirteenth Century Tibetan Buddhist Lineage History.” Tibet Journal, vol. 31, no. 3, pp. 17–42.
Roerich, George, trans. 1996. The Blue Annals. 2nd ed. Delhi: Motilal Banarsidas, pp. 672–6.
Nalanda Translation Committee. 1997. “The Yogin Lorepa's Retreat at Lake Namtso.” In Religions of Tibet in Practice, Donald Lopez, ed. Princeton: Princeton University Press, pp. 200–211.

১১৮৭-এ জন্ম
১২৫০-এ মৃত্যু
দ্রুকপা কাগ্যু
ফা-জো-'ব্রুগ-স্গোম-ঝিগ-পো

ফা-জো-'ব্রুগ-স্গোম-ঝিগ-পো () (১১৮৪-১২৫১) ভুটানে তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের প্রচারকদের মধ্যে অন্যতম এক বৌদ্ধ লামা ছিলেন।

সংক্ষিপ্ত জীবনী 

ফা-জো-'ব্রুগ-স্গোম-ঝিগ-পো ১১৮৪ খ্রিষ্টাব্দে তিব্বতের খাম্স অঞ্চলের এক ব্যবসায়ী পরিবারে জন্মগ্রহণ করেন। জন্মের পর তার নাম রাখা হয় দোন-গ্রুব-র্গ্যাল-ম্ত্শান ()। কৈশোর ও যৌবনে তিনি থার-পা-গ্লিং-পা () নামক র্ন্যিং-মা ধর্মসম্প্রদায়ের এক সাধকের নিকট ধর্ম শিক্ষালাভ করেন। তেত্রিশ বছর বয়সে তিনি রালুং বৌদ্ধবিহার যাত্রা করে দ্বোন-রাস-দার-মা-সেং-গে () নামক বিহারের দ্বিতীয় প্রধানের শিষ্যত্ব গ্রহণ করেন। চল্লিশ বছর বয়সে তিনি ভুটান যাত্রা করে আ-ম্ছোগ () এবং ব্সোদ-নাম্স-দ্পাল-স্গ্রোন () নামক দুইজন মহিলাকে বিবাহ করেন। তার ঔরসে আ-ম্ছোগের গর্ভে একজন এবং ব্সোদ-নাম্স-দ্পাল-স্গ্রোনের গর্ভে সাতজন সন্তানের জন্ম হয়। ভুটানে 'ব্রুগ-পা-ব্কা'-ব্র্গ্যুদ () ধর্মসম্প্রদায়ের হয়ে ধর্মপ্রচারের সময় গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন  () প্রতিষ্ঠিত ল্হা-পা ) ধর্মীয় গোষ্ঠীর সাথে তার বিরোধ বাধলেও পশ্চিম ভুটানে তিনি তার মত ও প্রভাব বিস্তার করতে সমর্থ হন।

তথ্যসূত্র

আরো পড়ুন
 Dargye, Yonten and Sørensen, P.K. (2001); The Biography of Pha 'Brug-sgom Zhig-po called The Current of Compassion. Thumphu:   National Library of Bhutan .  
 Dargye, Yonten. (2001)  History of the Drukpa Kagyud School in Bhutan (12th to 17th Century A.D.) 
Ardusi, John A. (2000). The House of 'Ob-mtsho — History of a Buddhist Gentry Family during the 13th to 20th Century. in Journal of Bhutan Studies'' Vol 2:1 p. 1-29. Thimphu: Centre for Bhutan Studies.
Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House.

১১৮৭-এ জন্ম
১২৫০-এ মৃত্যু
দ্রুকপা কাগ্যু
ভুটানি বৌদ্ধ লামা
১১৮০-এর দশকে জন্ম
১২৫১-এ মৃত্যু
ভুটানে বৌদ্ধ ধর্ম
র্দো-র্জে-গ্লিং-পা

র্দো-র্জে-গ্লিং-পা () (১৩৪৬-১৪০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তি অনুসারে তাকে পদ্মসম্ভবের পঁচিশজন প্রধান শিষ্যের অন্যতম বৈরোৎসনের অবতার রূপে মনে করা হয়।

সংক্ষিপ্ত জীবনী 
র্দো-র্জে-গ্লিং-পা ১৩৪৬ খ্রিষ্টাব্দে তিব্বতের গ্র্বা-নাং () উপত্যকায় জন্মগ্রহণ করেন। তার পিতার নাম ছিল খু-স্তোন-ব্সোদ-নাম্স-র্গ্যাল-ম্ত্শান () এবং মাতার নাম ছিল কার্মা-র্গ্যান ()। জন্মের পর তার নাম রাখা হয় ও-র্গ্যান-ব্জাং-পো ()। শৈশুবেই পিতামাতার মৃত্যু হলে তার আত্মীয়রা তাকে বড় করে তলেন। আট বছর বয়সে তিনি শ্রমণের শপথ গ্রহণ করেন। তেরো বছর বয়সে তিনি খ্রা-'ব্রুগ () মন্দির থেকে তিনি বেশ কিছু প্রাচীন পুঁথি আবিষ্কার করেন। গ্নাম-ল্চাগ্স-ব্রাগ () অঞ্চলে পনেরো বছর বয়সে তিনি ল্তা-বা-ক্লোং-য়াংস (), ব্লা-মা-ব্কা'-'দুস () এবং য়ি-দাম-ব্কা'-'দুস () নামক তিনটি গ্রন্থ আবিষ্কার করেন। এছাড়া তিনি সারা জীবনে তিব্বত ও ভুটানের বিভিন্ন স্থানে চিকিৎসাশাস্ত্র, জ্যোতিষ, বৌদ্ধ আচার প্রভৃতি বিভিন্ন বিষয়ে বহু গ্রন্থ আবিষ্কার করেন।

তথ্যসূত্র

আরো পড়ুন 
Samten Karmay. 2000. “Dorje Lingpa and His Rediscovery of the ‘Gold Needle’ in Bhutan.” Bhutan Studies Journal, Volume 2 No. 2: .
Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995.
Dudjom Rinpoche. 2002. The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom.
Karmay Samten. 1998. The Great Perfection. Leiden: Brill, 216 ff.

গ্তের-স্তোন
১৩৪৬-এ জন্ম
১৪০৫-এ মৃত্যু